
Ufoer i videnskabens tjeneste 


Af Henning Dethlefsen 

Normalt spørger man jo videnskaben til råds, når man forsøger at komme til 
bunds i forståelsen af et eller andet fænomen, og hvad dets årsager er. I en 
ufo-sag fra 2014 viste det sig imidlertid, at det var videnskaben selv, som var 
synderen. 




Den 24. november 2014 var det tyske Lufthansa- 
fly A330-343x, en Airbus, på vej hjem til 
Tyskland om natten. Da flyet befinder sig over 
Rumæniens hovedstad Bukarest med kurs mod 
nordvest, ser kaptajnen en klar lysstribe med tre 
røde punkter, som dog forsvinder efter en tid. 

Han vurderer fænomenet til at befinde sig i 
retning af og måske over Alaska/Nordcanada. 
Den tyske kaptajn bliver meget forundret, men 
antager, at der er tale om en raketstart. 

Han kontakter derfor det europæiske rumagentur 
ESA. Det havde dog ikke opsendt noget, og 
Lufthansa-piloten henvendte sig dernæst til den tyske ufoorganisation CENAP - Centrales 
Erforschungsnetz Aussergewohnlicher Himmelsphånomene 

Lufthansa Airbus-A-330-343x 

Lysstriben med de tre røde Flyets placering over Rumænien, da piloten så 
prikker kunne ses mod fænomenet. 

nordvest. Illustration: CENAP via FlighRadar24.com 


Illustration: CENAP 

De tyske efterforskere fra CENAP kom ved pilotens beskrivelse straks til at tænke på 
videnskabelige forsøg i atmosfæren med brug af barium. En hurtig undersøgelse viste, at en 
sådan opsendelse netop var foregået i dette tidsrum over Grønlandshavet. Hos NASA fandt 
CENAP yderligere informationer om, hvad der var foregået. 















Efter opsendelsen af raketten på jagt efter 
nordlys dukkede disse farverige 
lysfænomener op på himlen. Her 
fotograferet fra Ny-Ålesund på Svalbard. 

Foto: Manbharat Dhadly 



Andøya Space Center i det nordlige Norge viste sig at være 
fænomenets ophavssted. 


Foto: DLR 

Forskerne ville skyde en raket ind i nordlyset 

I virkeligheden var der oprindeligt planlagt to opsendelser svarende til, at der var to 
undersøgelser. Begge skulle starte med hver deres raketopsendelse fra norske Andøya Space 
Center fra den 19. oktober, og undersøgelserne varede så helt frem til den 7. december 2014. 
Den første mission kaldte forskerne CAPER (Cusp Alfven and Plasma Electrodynamics Rocket), 
mens den anden blev kaldt C-REX (Cusp Region Experiment). 





Nordlys fotograferet fra Tromsø. 

Foto: www.visitnorway.com 


_, _ .... _.ar især interesseret i 

den kosmiske stråling fra Solen (også kendt som 
solvinden), der kan ses som nordlys fra bl.a. Norge, og 
dens indvirkning på Jordens atmosfære. Man har nemlig i 
de senere år iagttaget en tiltagende massetæthed i den 
højeste del af atmosfæren over den elektromagnetiske 
tragt over Nordpolen, som tillader solvinden at trænge 
igennem og derved skabe fænomenet nordlys. 

Tætheden vil på længere sigt kunne skabe problemer for 
diverse rumfartøjer og satellitter, som kredser om Jorden. En større tæthed påvirker simpelthen 
deres evne til at holde sig i kredsløb. I værste fald kan det få fartøjerne til at styrte ned før tid. 

5 NASA håbede derfor med deres forsøg at kunne lære, hvorfor 

og hvordan disse ændringer sker - og hvilken forbindelse de 
måtte have til solvinden. 

Chefforsker fra NASA dr. James LaBelle fra University of Iowa 
fortæller, at CAPER skulle undersøge forholdet mellem bølger 
og partikler i den øverste atmosfære. CAPER skulle opsendes 
med en tretrins Black Brant 12 raket og ville have nået en 
højde af over 500 kilometer. Man kan populært sige, at 
forskerne ville skyde en raket ind i nordlyset! 

Norge i december måned lyder måske ikke så rart som 
Florida, men rent geografisk ligger landet perfekt for 
undersøgelser af solvindens påvirkning af atmosfæren. 
Desværre måtte CAPER-udskydes til opsendelse sidst i 2015. 


James LaBelle, 
NASA. 


Enorme farvede støvskyer højt i atmosfæren 

I forhold til Lufthansa-pilotens ufooplevelse var det dog C-REX-missionen, som var den 
relevante. Her skulle en firetrins 21 meter høj Black Brant 12 raket fragte 24 beholdere fyldt 
med barium og/eller strontium op i en højde af mellem ca. 150 km og ca. 400 km over 
Grønlandshavet vest for Svalbard, hvor indholdet skulle spredes i en enorm, farvet støvsky. 
Kameraer på et NASA-ejet King Air B-200-fly og andre kameraer på jorden skulle følge skyens 
udbredelse og bevægelser, og informationerne ville så blive computeranalyseret. 

Affyring af C-Rex fra Andøya Space 
Center samt Black Brant 12 (th.). 

Foto: NASA 


Dette ville selvfølgelig give en 
fantastisk mulighed for at studere de 
meteorologiske forhold i området, men 
man kunne også studere de elektriske 
felter, som er udslagsgivende for 
solvindens mulighed for at påvirke 
atmosfæren. Det er disse felter, som 
beskytter Jorden og ikke mindst dens 
beboere imod påvirkningen fra solens 
farlige kosmiske stråler. 

Barium skaber skyer med et skær af 
blåt og grønt, mens strontium i 
kombination med barium producerer 
blåviolette farver. De blågrønne farver 
bruges til at måle ionhastigheder, 
mens de blåviolette afslører 
vindforhold. Ingen af sporstofferne 
skulle udgøre nogen fare for 
mennesker eller miljø. 

Den 24. november kl. 03.05 EST blev 
raketten sendt afsted, og farverne 
kunne faktisk beundres fra selve 
opsendelsesstedet - og blev altså også 
bemærket så langt væk som af en tysk 
trafikpilot over Bukarest! 




C-RFX Mlssior Conr«pt 

Forskelligartede lysende skyer på 
den mørke himmel skabt af 
eksperimentelle 
raketopsendelser. 

Foto: NASA 






Kilder: 

http://ufo-meldestelle.bloq.de/2014/ll/28/ufo-forschunq-lufthansa-pilot-sieht- 

himmelsphaenomen-nordhimmel-19771280/ . 

http://phvs.org/news/2Q14-ll-scientists-interaction-solar-earth-atmosphere.html . 

http://www.nasa.gov/mission paqes/soundinq-rockets/tracers/index.html , 

http://www.unis.no/60 NEWS/6090 Archive 2014/14 11 20 rocket mission/C- 

REX news 20112014.htm . 

https://www.voutube.com/watch?v=saZkVFNWJWU . 

httPs://www.voutube.com/watch?v=spcibOOLqEE . 

http://zubenelqenubi.smuqmuq.com/SpacePhvsics/Rocketrv/CREX/CREX-Soundinq-Rocket- 

Mission/ . 

http://www.nrk.no/troms/forskninqsrakett-skapte-sieldent-himmelfenomen-l.12Q61341 og 

http://www.visitnorwav.com/dk/aktiviteter-oq-attraktioner/attraktioner/natur/nordlvs/hvor-oq- 

hvornar-man-kan-se-nordlvs/ 


Nordlys på danske breddegrader 

Nordlys fotograferet af 
amatørastronomen Mikael 

Stryger, Lollands Astronomiske 
Forening, fra omegnen af 
Sakskøbing den 17. marts 2015. 

Foto: http://www.123hiemmeside.dk/mikaelAstro . 


Ikke alene kan nordlys med mellemrum ses på vore 
breddegrader, men har ved særlige lejligheder givet anledning 
til ufo-alarm i Midttyskland. 

Læs mere om nordlys/polarlys: 

. http://da.wikipedia.org/wiki/Polarlvs 
. http://www.dmi.dk/fileadmin/user upload/ 

Popart/nordlvs-low.pdf 
Se billeder og videoer med flotte optagelser: 

. https://www.qooqle.dk/search?q = Nordlvs&.rlz=lClGGGE d 

aDK433DK4338t 

es sm=93&-biw=1920&.bih=919&tbm=isch& 

source=lnms&sa=X&ei = 12I2VZCOIo 
KosAH2pIHqAw8tved=OCAcO AUoAO&dpr=l 
• https://www.voutube.com/watch?v=JU5s fkx4 8 

24. januar 2005 kunne TV2 Nyhederne berette om nordlys 
som årsag til ufo-alarm hos CENAP, Mannheim i 
Tyskland: http://nvhederne.tv2.dk/article.php/id- 
1864916:nordlvs-aav-ufoalarm-i-tvskland.htmh 



Nordlys gav ufo-alarm i Tysklant 


Det nordly* dir»>**ikenoen kyoo« m* o*er Danmark ver te kraftigt ae dit u<*o 

mad lianan ’Stargeta* 

Pd camami i Mtnrr-arn kunnedan fyake uFO-.aQfrw*«"d» dog 
bo'digf anmelderne med al dar Oara ter tale cm et 
naurt Tom a* 






























Nyt fra SUFOI's Fotoafdeling 

Af Ole Henningsen 

11. maj 2015 

Jeg sad lige og så live streaming httpjZ/mjjstæanh tv/channel/live-iss-stream man ser alt meget 
klart mod jorden, men da billedet/kammeraet gradvist drejer; dukker der en „dims" op ud af 
ingenting. 

Jeg når heldigvis at tage screen shot, derefter går live skærmen helt ned, og viser kun blå 
skærm. Da tager speakeren over > og live stream er stadig nede. 

Vil gerne sende jer billedet via MM S, hvis I er interesserede i at se „dimsen ", og da de har ca. 50 
millioner wiews, så kan jeg ikke være eneste i verden , der undrer mig over; hvad den var. 

Efter denne henvendelse modtog SUFOI's Fotoafdeling nedenstående to fotos af 
computerskærmen: 



Den blå farve på det ene af de modtagne fotos skyldes, at transmissionen fra 
dette automatiske ISS-kamera på dette tidspunkt var afbrudt. 









Den lysende aftegning på live-transmissionen fra et af de automatiske 
kameraer om bord på Den internationale Rumstation, ISS, viser tydeligvis en 
refleks i kameraets objektiv forårsaget af Solen. 



Efter henvendelsen gik SUFOI's Fotoafdeling den 14. maj 2015 kl. 13.30 ind 
på Live stream fra ISS og så tilfældigvis ovenstående billede, der viste endog 
overordentlig mange forskelligartede refleksdannelser. 

Sådanne reflekser kan almindeligvis ses på et eller andet tidspunkt under de 
fleste live- transmissioner fra ISS, når Solen er i rette forhold til 
rumstationens vinduer og/eller objektivet på det automatiske kamera mv. i 
løbet af stationens ca. 90 min. lange omløbstid om Jorden. 

Efter Andreas Mogensens vellykkede tur i rummet med ophold på ISS er interessen for Den 
Internationale Rumstation stærkt øget. 

Man kan bl.a. via dette site til stadighed følge live stream fra kameraer og se rumstationens 
aktuelle position m.v.: http://www.cosmosplus.com/live . 



